Ō Kɛla Ɔwɛ Nɛ A Gē Kɛla A | Ō Jé Ɔkpá mla Ō Nwu Ācɛ Ɛlā\nOKLƆCƐ ƆMƐ 2\nŌ Kɛla Ɔwɛ Nɛ A Gē Kɛla A\n2 Ācɛ Ukɔ́rīnti 2:17\nƆDĀ NƐ A CIKA Ō YA: Kɛla ŋma ɔtu ɔwɛ nɛ a gē kɛla a.\nLɛ ɔkɔ gba ku a klla lɛ otutu ya lɔɔlɔhi. Gbɔɔkɔ lɛ Ɔwɔico kóō ta uwɔ abɔ ku ɔtu ku uwɔ kóō kwu ɛlā nɛ a gáā ka a ikɔkɔ nɛ a géē lɛ ɔtu ku uwɔ kwu ufi nōo yɔ i ya uwɔ a. Ɛyi ɛlā nɛ a gáā ka a cika ō ta uwɔ eyī peee. A hii ka ɛjɛɛji ɛlā néē ta ipu ɔkpá a yiili ŋ, amáŋ ɛyi ɛlā nɛ a jé ŋma ipu ɔkpá a nɛ a gáā ka a.\nƆdaŋ ku a miya ō jé ɛga ku Ubáyíbu duuma, amāŋ ɔkpá ɔhá, lɛ ɛga ɔɔma tutu lɔɔlɔhi, o ya ɛɛ ku a jé ɔ mɛɛlɛ. Ɔdaŋ ku a yɔ i kɛla lɛyikwu ɔdā nɛ ɔcɛ ka, jé ɔ bɛɛka ɔcɛ ɔɔma yɔ i kɛla a, amáŋ, a hii ya ɔ fiyɛ ɔfu ŋ.\nKɛla ŋma ɔtu. Gbɛla lɛyikwu ɔdā nōo ya nɛ ācɛ nōo yɔ i jahɔ gā uwɔ a cɛgbá ō po ɛlā ɔɔma a. Cɛɛ ɛgɛ nɛ a hayi a, ɔwɛ nɛ a gē ya abɔ a mla ɛgɛ nɛ a gē ya eyī ku uwɔ a géē mafu ku ɛlā a ŋma ɔtu ku uwɔ.\nA hii gbɛla ka ō kɛla ɔwɛ nɛ a gē kɛla a wɛ ɔdā ekponu mla ō bi ɛlā ku uwɔ le hiija ŋ. Ya kéē lɛ ojilima ce ɛlā nɛ a yɔ i ka a, ŋma lɛ ō kɛla nōo teyi peee mla ɛlā nōo le kpaakpa.\nMá ācɛ nɛ a yɔ i kɛla lɛ uwa a. Ɔdaŋ kóō wɛ ɔdobɔbi ɛga nɛ a lā a ŋ, bēē má eyī ku ācɛ nɛ a yɔ i kɛla lɛ uwa a. Eko nɛ a yɔ i ya ɛlā ō ka tɛɛcɛ ku uwɔ, ikɔkɔ nɛ a géē yɔ i má ɛjɛɛji ɛwa a tɔha a, eyeeye ku ācɛ nɛ a yɔ i kɛla lɛ uwa a nɛ a cika ō má eyī a.\nŌ Jé Ɔkpá mla Ō Nwu Ācɛ Ɛlā—Ō Kɛla Ɔwɛ Nɛ A Gē Kɛla A